open-index/open-wikipedia-markdown huggingface dataset:
Ilmanvaihto

**Ilmanvaihto** tarkoittaa rakennuksen sisäilman poistoa ja korvaamista toista kautta tuodulla ulkoilmalla sekä sisäilman puhdistusta. Ilmanvaihdon tehtävänä on tuoda rakennukseen hapekasta ja puhdasta ilmaa siellä oleskelevien ihmisten tai muiden eläinten hengitykseen sekä poistaa ilmasta hiilidioksidia ja siihen kertyneitä epäpuhtauksia, hajuja ja kosteutta.

Hiilidioksidimäärän nousu voi aiheuttaa päänsärkyä ja muuta lievää oireilua. Erityisesti maan tasalla olevassa asuinkerroksessa myös radonia voi tulla maaperästä enemmän asuntoon, jos ilmanvaihto ei ole kunnossa.

Ilmanvaihto perustuu paine-eroihin, joiden takia ilma virtaa suuremmasta paineesta pienempään. Paine-erojen syntytavan mukaan ilmanvaihto voi olla joko luonnollinen eli painovoimainen tai koneellinen.
Luonnollisessa ilmanvaihdossa sisä- ja ulkoilman tiheyserot sekä tuloilman ja poistoilman aukkojen korkeuserot synnyttävät paine-eron, jonka ansiosta ilmaa poistuu poistoaukoista ja tuloaukoista tulee korvausilmaa tilalle. Tuloilma-aukot voivat olla muun muassa tuloilmaventtiilejä seinässä, ikkunankarmiventtiilejä, tai yhdistettynä niin sanottuihin tuloilmaikkunoihin tai tuloilmapattereihin.

Koneellisessa ilmanvaihdossa poistoilmakanavan yläpäähän sijoitetaan poistopuhallin, joka huolehtii riittävästä ilman virtauksesta. Poistopuhaltimen toiminta voi olla joko automaattista tai käsin säädettävää. Myös tuloilmaa voidaan puhaltaa koneellisesti rakennuksen sisätilohin. Pelkkään poistopuhallukseen perustuvaa koneellista ilmanvaihtoa kutsutaan poistoilmanvaihdoksi, ja kun järjestelmä sisältää myös tuloilman puhalluksen, puhutaan tulo- ja poistoilmanvaihdosta. Jos tuloilmaa lisäksi kostutetaan tai jäähdytetään, on kyseessä ilmastointi.

Riittävä ja hallittu korvausilman saanti on keskeistä sekä luonnollisen ilmanvaihdon että poistoilmanvaihdon toimivuuden kannalta. Tuloilmapuhalluksen sisältävien järjestelmien etuna on se, että niihin voidaan liittää tuloilman suodatus ja poistoilman lämmön talteenotto, mutta ne vaativat myös enemmän huoltoa ja suodattimien kunnon valvontaa tuloilman puhtauden varmistamiseksi. Sekä luonnollista että koneellista ilmanvaihtoa voidaan tarvittaessa tehostaa ikkunatuuletuksella.

Suomessa asuntojen yleisin ilmanvaihtotapa on painovoimainen ilmanvaihto. Se oli 1960-luvulle saakka lähes yksinomainen ilmanvaihtotapa. Nykyään uusien asuinrakennusten ilmanvaihtoa ei enää yleensä järjestetä painovoimaisena, koska sen ei katsota enää riittävän kaikkiin huonetiloihin. Koneellinen ilmanvaihto mahdollistaa myös hukkalämmön talteenottamisen poistoilmasta. Talteenotettu lämpö voidaan lämmönsiirtimen välityksellä siirtää tuloilmaan tai lämpöpumpputekniikkaa hyödyntäen myös veteen. 

Sisäministeriön julkaiseman rakentamismääräyskokoelman osassa D2 on määritelty tyypillisimpien tilojen vähimmäisilmamäärät litroina (dm3) sekunnissa neliötä tai henkilöä kohden. 

## Katso myös
* Ilmanvaihtokone

## Lähteet
Aléxandros Tziólis

**Aléxandros Tziólis** (; s. 13. helmikuuta 1985 Kateríni, Kreikka) on kreikkalainen jalkapalloilija. Hän edustaa Monacoa ja on pelipaikaltaan puolustava keskikenttäpelaaja.

## Seurajoukkueura
Tziólis aloitti pelaajauransa paikallisseura Apollon Litochoriousta. Hän pelasi joukkueessa noin seitsemän vuoden ajan, kunnes vuonna 2002 siirtyi ateenalaisseura Panioniosiin. Hän kuului kolmen pelaamansa kauden aikana joukkueen luottopelaajiin, otteluita kertyi yhteensä 61 ja niissä syntyi kolme maalia. Vuonna 2005 hän sai siirron Kreikan suurseura Panathinaikosiin ja hänestä maksettiin 650&nbsp;000 euron siirtokorvaus.

Hän onnistui vakiinnuttamaan pelipaikkansa uudessa joukkueessaan ja pelasi ensimmäisellä kaudellaan 2005–2006 21 ottelua. Seuraavalla kaudella hän syrjäytti samalla pelipaikalla heikosti pelanneen Igor Bišćanin. Hän pelasi joukkueessa yhteensä neljän kauden ajan, yhteensä 82 ottelua ja viisi maalia.

7. tammikuuta 2009 Tziólis siirtyi loppukauden kestävällä lainasopimuksella saksalaisseura Werder Bremeniin. Kauden päätteeksi joukkueella oli mahdollisuus ostaa pelaajanoikeudet itselleen 1,6 miljoonalla eurolla. Werder Bremen voitti loppukauden aikana Saksan cupin sekä eteni UEFA Cupin loppuotteluun, jossa se kuitenkin hävisi ukrainalaiselle Šah’tar Donetskille.

Kesällä 2009 Tziólis palasi takaisin Panathinaikosiin. Hän ei saanut alkukauden aikana juurikaan vastuuta ja niin lopulta tammikuussa 2010 hän teki sopimuksen italialaisen Sienan kanssa. Hän teki ensiesiintymisensä joukkueessa 7. helmikuuta 2010 ottelussa Sampdoriaa vastaan.

Kaudeksi 2010–2011 hän siirtyi lainalle espanjalaiseen Racing Santanderiin. Kauden jälkeen hän siirtyi joukkueeseen pysyvällä siirrolla.

## Maajoukkueura
Tziólis teki ensiesiintymisensä Kreikan maajoukkueessa 21. tammikuuta 2006 pelatussa ystävyysottelussa Etelä-Koreaa vastaan. Hän on ollut maajoukkueen mukana myös vuoden 2008 EM-kilpailuissa ja vuoden 2010 MM-kilpailuissa.

## Lähteet

## Aiheesta muualla
* Esittely ja tilastot Fichajes.com-sivustolla
Jimi Heikkinen

**Jimi Heikkinen** (12. syyskuuta 1981 Sotkamo) on suomalainen pesäpalloilija joka edustaa Oulun Lippoa. Hän on edustanut pääosan urastaan Sotkamon Jymyä. Hän myös edusti Superpesiksessä kahden kauden ajan myös Joensuun Mailaa.

Heikkinen pelasi Jymyssä ulkokentällä ykkösvahtina ja sisäpelissä vaihtelevasti kakkoskärjessä, yleensä numerolla kahdeksan. Hän on voittanut urallaan yhteensä 5 kultaa, 3 hopeaa, yhden pronssin sekä pelannut 3 Itä-Länsi-ottelua.

Kaudeksi 2020 Heikkinen palasi pelaamaan Ykköspesistä Oulun Lippoon.

Jimi Heikkinen on tunnettu myös SuperJymy Oy:n osaomistajana, ja erittäin räiskyvänä persoonana pelikentillä.

## Muuta
Heikkinen jäi kiinni törkeästä rattijuopumuksesta skootterilla ajaessaan kesällä 2013 Kajaanissa. Häneltä mitattiin ajon jälkeen 0,59 milligrammaa alkoholia litrassa uloshengitysilmassa, eli 0,06 milligrammaa yli törkeän rattijuopumuksen rajan.

## Saavutukset
### Pelaajana
* 7 SM-kultaa: 2001, 2002, 2003, 2006, 2009, 2011, 2012
* 3 SM-hopeaa: 2000, 2007, 2008
* 1 SM-pronssia: 2010
* 5 Itä-Länsi-ottelua: 2004, 2005, 2008, 2010, 2012

## Lähteet
149 Medusa

**149 Medusa** on asteroidi, joka kiertää Aurinkoa Marsin ja Jupiterin välisellä asteroidivyöhykkeellä. Sen löysi J. Perrotin vuonna 1875.

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty kreikkalaisen mytologian Medusan mukaan, joka oli yksi gorgoista.

## Katso myös
*681 Gorgo

## Lähteet
*JPL Small-Body Database Browser: 149 Medusa  
*    
*Discovery Circumstances: Numbered Minor Planets (1)-(5000): Minor Planet Center 

### Viitteet
Jarkko Tuikka

**Jarkko Tuikka** (s. 5. helmikuuta 1988) on suomalainen pesäpalloilija, joka pelasi Superpesistä Sotkamon Jymyssä. 

Tuikka teki vuonna 2009 yksivuotisen sopimuksen Jymyn kanssa kaudelle 2010. Tuikka voittanut peliurallaan yhden mestaruuden (2011), kaksi hopeista SM-mitalia sekä yhden pronssin. Tuikka on pelannut suomensarjaa Manse PP:ssä kausilla 2012 ja 2013 sekä ykköspesistä Manse PP:ssä kautena 2014.

## Saavutukset
### Pelaajana
* 1 SM-kulta: 2011
* 2 SM-hopeaa: 2007, 2008
* 1 SM-pronssi: 2010

## Lähteet

## Aiheesta muualla
*
22 Bullets

**22 Bullets** ()  on Richard Berryn ohjaama ja Luc Bessonin tuottama tositapahtumiin perustuva ranskalainen jännityselokuva vuodelta 2010. Elokuvan keskiössä on Marseillen mafian johdossa toiminut Charly Matteï (Jean Reno), joka haluaisi jättää rikollisen uran taakseen ja elää tavallista arkea perheensä kanssa. Charlyyn kuitenkin ammutaan pysäköintihallissa 22 luotia, mutta hän jää ihmeen kaupalla eloon ja sotkeentuu jälleen mafian välienselvittelyihin.

Elokuva pohjautuu löyhästi Jacky Imbertin elämään ja Franz-Olivier Giesbertin kirjaan *L'immortel*.

## Arvioita
Nyt-liitteen viisi kriitikkoa antoivat elokuvalle tähtikeskiarvon 1,8.

Episodi-lehdessä neljä kriitikkoa antoi elokuvalle pisteitä keskiarvona 2,00. 

## Lähteet

## Aiheesta muualla
*
Habakuk (gospel-yhtye)

**Habakuk** on vuonna 1998 perustettu suomalainen yhtye, joka soittaa kristillistä rockia ja poppia. Yhtye voitti Gospelin SM-kilpailun vuonna 1999.

## Jäsenet
* Miska, laulu
* Jaakko, viulu
* Lassi, saksofoni
* Sakari, kitara
* Juha, kitara
* Taneli, basso
* Markus, rummut

## Julkaisut
**Habakuk EP* (1999)
**Tanssija* (2001)
**Helposti särkyvää* (2005)
**Ikkuna taivaisiin* (2007)
**Ihmeiden aika Live DVD* (2009)
**Koti* (13.11.2010)

## Lähteet

## Aiheesta muualla
*Yhtyeen kotisivu 
*Yhtyeen MySpace-sivusto
*AikaGospelin Habakuk-sivusto
Lutetia

**Lutetia** voi viitata seuraaviin:

* Lutetia eli Lutetia Parisiorum, antiikin aikainen kaupunki Gallia Lugdunensiksessa, nykyinen Pariisi
* 21 Lutetia, asteroidi
* Hôtel Lutetia, hotelli Pariisissa
* Lučenec (), kaupunki Slovakiassa
* Lutetia, kirjasintyyli
Enjoy and Get It On

**Enjoy and Get It On** on ZZ Topin kappale vuodelta 1977. Se julkaistiin albumilla *[[Tejas (albumi)|Tejas]]*, jolla se päättää a-puolen. Kappaleen kirjoittajaksi on merkitty Frank Beard, Billy Gibbons ja Dusty Hill.
Modesto

**Modesto** on kaupunki Stanislauksen piirikunnassa, Kalifornian osavaltiossa, Yhdysvalloissa. Se on piirikuntansa keskuskaupunki. Kaupungin asukasluku on 188&nbsp;856 () ja pinta-ala 92,7 neliökilometriä. Kaupunki on perustettu 1870-luvulla. Se on nimetty luultavasti finanssimies William C. Ralstonin mukaan. 

## Lähteet

## Aiheesta muualla
* Modeston kaupungin kotisivut
673 Edda

**673 Edda** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. H. Metcalf vuonna 1908. Nimensä pikkuplaneetta sai muinaisnorjalaisen mytologisia runoja sisältävän kokoelman mukaan. Ennen nimeämistään kohde tunnettiin tunnuksella **1908 EA**.

## Lähteet
*JPL Small-Body Database Browser: 673 Edda 
* 
*Discovery Circumstances: Numbered Minor Planets (1)-(5000): Minor Planet Center
Budapest Stars

**Budapest Stars** on unkarilainen jääkiekkojoukkue, joka pelaa Unkarin ja Romanian yhteisessä pääsarjassa MOL ligassa. Joukkue pelaa kotipelinsä tummansinisissä peliasuissa.

## Historia

Budapest Stars perustettiin vuonna 2001. Kaudella 2009–2010 Stars voitti MOL ligan mestaruuden.

## Aiheesta muualla
*Seuran kotisivut  

## Lähteet
Latvian puolalaiset

**Latvian puolalaiset** ovat Latviassa asuvia puolalaisia. Puolalaisten perinteiset asuinalueet Latviassa sijaitsevat Latgalen historiallisella alueella, jossa he vaikuttivat myös paikallisen väestön kulttuuriin, kieleen ja uskontoon. Nykyisin puolalaiset ovat neljänneksi suurin vähemmistöryhmä Latviassa.

## Historia
Puolalaisia alkoi tulla Latviaan niin sanottuna puolalaisaikana vuodesta 1562. Latgalen alue oli päätynyt Puolan vallan alle Liivinmaan sodassa. Puolalaisista tuli alueen yläluokkaa ja he omistivat moisioineen laajoja maa-alueita. Puolalaisten merkitys alueella väheni vasta kun Latgale liitettiin Venäjään vuonna 1772. Väinänlinna oli erityisen tärkeä puolalaisen kulttuurin keskus. Puolan kapinan aikaan vuonna 1863 myös Latgalessa oli levottomuuksia. Niiden jälkeen alueella alkoivat venäläistämistoimet. Latinalaisilla aakkosilla kirjoitetut kirjat kiellettiin ja puolan kielen opetus oli käytännössä mahdotonta. Latgalen vaikeuksien takia 1800-luvun lopussa Riiasta tuli tärkein puolalaisen kulttuurin keskus. Riikaan tuli ensimmäinen puolalainen koulu ja Polyteknisen korkeakoulun puolalaiset osakunnat. 

Latvian itsenäistyttyä noin kolmasosa puolalaisista asui Latgalessa. 1920- ja 1930-luvuilla Puolasta tuli myös jonkin verran maahanmuuttajia kausiluontoisiin maataloustöihin. Suurin osa puolalaisista työskenteli kuitenkin teollisuuden parissa. Puolalaisten ja latvialaisten keskinäiset suhteet olivat melko hyvät, vaikkakin ne kiristyivät 1930-luvulla tiukempien vähemmistölakien myötä. Puolalainen unioni oli tärkein puolalaisia edustava järjestö. Unionilla oli Väinänlinnassa talo, jossa harjoitettiin erilaista kulttuuritoimintaa. Ensimmäisen neuvostomiehityksen aikana puolalaisia kyyditettiin Siperiaan ja Saksan miehityksen aikana heitä toimi maanalaisessa kommunistisessa liikkeessä partisaaneina. Ennen toista neuvostomiehitystä monet puolalaiset lähtivät pakoon. Neuvosto-Latvian aikana puolalaisia muutti töihin Latviaan Valko-Venäjältä ja Ukrainasta. Latvian kansallisen heräämisen aikaan myös puolalainen kulttuurielämä aktivoitui ja puolalaisia kouluja perustettiin Riikaan, Väinänlinnaan ja Liepājaan.

## Nykypäivä

Puolan kieli on menettänyt historiallisen asemansa ja nykyisin vain viidesosa Latvian puolalaisista osaa sitä. Sen opetusta annetaan yhteensä viidessä eri kaupungissa. Puolalaisissa kouluissa käy tuhansia oppilaita. Monet katoliset kirkot pitävät jumalanpalveluksia myös puolaksi.

## Lähteet
Rodrigo Galatto

**Rodrigo José Galatto** (s. 10. maaliskuuta 1983 Porto Alegre, Brasilia) on brasilialainen jalkapallomaalivahti.

## Seurajoukkueura
Galatto on Grêmion kasvatti. Ensiesiintymisensä edustusjoukkueessa hän teki 26. marraskuuta 2005 ottelussa Náuticoa vastaan.

Vuonna 2008 Galatto siirtyi Paranaenseen, jossa hän onnistui nopeasti saamaan itselleen ykkösvahdin paikan. Hän pelasi 1½-kauden aikana maan pääsarjatasolla yhteensä 58 ottelua.

22. tammikuuta 2010 hän siirtyi kauden kestävällä lainasopimuksella bulgarialaiseen Liteks Lovetšiin. Hän teki joukkueessa ensiesiintymisensä 26. helmikuuta 2010 ottelussa Lokomotiv Mezdraa vastaan.

6. elokuuta 2010 Galatto teki kolmivuotisen sopimuksen espanjalaisen Málagan kanssa, joka maksoi hänestä 1,2 miljoonan euron siirtokorvauksen.

## Lähteet

## Aiheesta muualla
* Esittely Sambafoot-sivustolla 
* Esittely Zerozero.pt-sivustolla
Timo Grönlund

**Timo Tapio Grönlund** (6. tammikuuta 1954 Tampere – 27. joulukuuta 2022 Pälkäne) oli suomalainen meloja, joka kilpaili kanadalaiskanootilla. Hän kilpaili kansainvälisellä tasolla 1970–1980-luvulla ja edusti seuratasolla Pirkka-Melojia ja Tampereen Vihuria.

Grönlund karsiutui Montrealin olympialaisissa 1976 välierissä kanadalaisyksiköiden 500 metrillä ja keräilyerissä 1&nbsp;000 metrillä. Moskovassa 1980 hän sijoittui kuudenneksi sekä 500 että 1&nbsp;000 metrillä. Los Angelesin olympialaisissa 1984 hän oli neljäs 1&nbsp;000 metrillä ja viides 500 metrillä. Soulissa 1988 hän karsiutui 500 metrillä välierissä ja 1&nbsp;000 metrillä keräilyerissä.

MM-kilpailuissa Grönlund sijoittui kanadalaisyksiköissä 500 metrillä kahdeksanneksi ja 1&nbsp;000 metrillä seitsemänneksi vuonna 1973, 1&nbsp;000 metrillä kuudenneksi ja 10&nbsp;000 metrillä viidenneksi 1975 sekä 10&nbsp;000 metrillä neljänneksi 1983. Hän saavutti nuorten EM-pronssia yksiköiden 500 metrillä vuonna 1971. Pohjoismaiden-mestaruuskilpailuissa hän voitti 18 kultamitalia vuosina 1973–1988.

Grönlund voitti yhteensä 85 Suomen-mestaruutta, joista yksi tuli maratonmelonnasta. Kanadalaisyksiköissä hän voitti mestaruuden 500 metrillä vuosina 1971–1986 ja 1989–1990, 1&nbsp;000 metrillä 1970–1986 ja 1988–1990 sekä 10&nbsp;000 metrillä 1971–1986 ja 1988–1990.

Timo Grönlundin serkku Lasse Grönlund voitti 21 Suomen-mestaruutta kanadalaiskaksikoissa, muun muassa Timo Grönlundin parina vuosina 1970–1975.

Grönlund kuoli liikenneonnettomuudessa Pälkäneellä 27. joulukuuta 2022. Tampereen suuntaan matkalla olleen Grönlundin ohjaama henkilöauto alkoi heittelehtiä valtatie 12:n ja kantatie 57:n risteyksessä ja törmäsi vastaan tulleeseen raskaaseen ajoneuvoon.

## Lähteet
* 
* 

### Viitteet
Seututie 486

**Seututie 486** on seututie, joka johtaa Kiteen Puhoksesta Kiteen ja Tohmajärven keskustojen kautta Tohmajärven Tenkaan. Tien pituus on noin 32 kilometriä ja se on kestopäällystetty. Nopeusrajoitus on enimmäkseen 80 km/h.

Seututie 486 alkaa Puhoksesta valtatien 6 liittymästä. Tie kulkee itään ja ylittää Karjalan radan sillalla. Kiteen keskustassa tiehen liittyy seututie 487. Kiteen jälkeen tie ylittää Kiteenjärven Päätyeenlahden pengertiellä. Tohmajärven keskustassa Kemiessä tie risteää valtatien 9 kanssa. Tie jatkuu koilliseen ja ylittää Niiralan radan tasoristeyksessä. Seututie 486 päättyy Tenkassa liikenneympyrään, josta lähtevät seututie 494, yhdystie 4941 ja yhdystie 4940.

Vuonna 2020 tien vilkkain osuus oli Kiteen keskustassa. Osuuden keskimääräinen vuorokausiliikenne (KVL) oli 4&nbsp;300 ajoneuvoa vuorokaudessa. Valtatien 6 ja Kiteen välinen liikenne oli 2&nbsp;400–3&nbsp;000 ajoneuvoa vuorokaudessa, Kiteen ja Kemien välinen liikenne 2&nbsp;000–2&nbsp;300 ajoneuvoa vuorokaudessa sekä Kemien ja Tenkan välinen liikenne 1&nbsp;200 ajoneuvoa vuorokaudessa.

## Lähteet
*

### Viitteet
Tihutöiden tivoli

**Tihutöiden tivoli** (*The Carnivorous Carnival*) on yhdeksäs kirja kolmetoistaosaisessa yhdysvaltalaisen Lemony Snicket -nimen takana toimineen Daniel Handlerin kirjoittamassa lasten- ja nuortenkirjasarjassa *[[Surkeiden sattumusten sarja]]*.

## Juoni
Tarina alkaa, kun Baudelairet ovat yhä kreivi Olafin auton takakontissa kuuntelemassa Olafin ja hänen seurueensa jutustelua heidän suunnitelmistaan. He puhuvat myös naisesta nimeltä Madame Lulu, joka on joka kerran kertonut Olafille Baudelairien olinpaikan. Olaf pysähtyy ja Baudelairet hiipivät ulos. He huomaavat tulleensa Tivoli Tiritombaan.

Baudelairet naamioivat itsensä Olafin takakontin antimien avulla kummajaisiksi. Sunny kietoutuu valepartaan esittääkseen susilapsi Chaboa, ja Violet ja Klaus tunkeutuvat yhteen suureen paitaan ollakseen kaksipäinen ihminen, 'Beverly' ja 'Elliot'. Madame Lulu palkkaa lapset heti ja vie heidät kummajaisten luo. Colette on käärmenainen, Hugo on kyttyräselkä ja Kevin on molempikätinen.

Seuraavana aamuna he kuulevat Olafin kysyneen kristallipallolta *Ovatko Baudelairen vanhemmat yhä elossa?* ja sen vastanneen *Kyllä, he ovat Mortmain-vuorilla*. Sitten lapset menevät harjoittelemaan näytökseen. Myöhemmin Olaf saapuu leijonalauman kanssa ja ilmoittaa, että joku kummajaisista heitetään leijonakuoppaan.

Orvot menevät Lulun telttaan kuulustelemaan häntä. He löytävät pöytäliinan alta salaisen lehtiartikkelikirjaston ja selvittävät, mistä maagiset efektit tulevat. Lulu astuu sisään, murtuu, paljastaa itsensä ja myöntää olevansa vain Olivia-niminen nainen, joka haluaa antaa ihmisille haluamansa. Olivia on VPK:n jäsen, ja hän kertoo lapsille VPK:n valeasuista ja järjestössä tapahtuneesta skismasta.

Yöllä Esmé Kurjimo ilmestyy kummajaisvaunuun ja kertoo, että kuka tahansa valitaan heitettäväksi leijonien kuoppaan, hänen pitää heittää sinne sen sijaan Madame Lulu. Jos he tekevät niin, he pääsevät osaksi kreivi Olafin teatteriseuruetta. Seuraavana aamuna orvot alkavat järjestää pakoaan tivolista.

Valtava, julma yleisö saapuu paikalle, ja Olaf avaa dramaattisesti paperin, joka kertoo, kenet heitetään leijonille. Beverly ja Elliot valitaan. He pääsevät pakoon ja aikaansaavat kaoottisen vaiheen, jonka keskellä yksi Olafin kätyri ja Olivia kaatuvat leijonakuoppaan ja kuolevat.

Olaf ei vaikuta vieläkään tunnistavan Baudelaireja, ja hän liittää heidät seurueeseensa muiden kummajaisten kanssa, ja yhdessä he lähtevät vuorille, Violet ja Klaus takana olevassa asuntovaunussa, Sunny autossa. Olaf paljastaa sitten Lulun kertoneen hänelle heidän henkilöllisyytensä, jolloin vastapalkatut kummajaiset leikkaavat vaunun irti autosta.

## Kulttuuri- ja kirjallisuusviittaukset
*Kyttyräselkä Hugo on viittaus Victor Hugon kirjoittamaan *Notre Damen kellonsoittajaan*.
*Eräässä vaiheessa Sunny käyttää sanaa "Dragnet" viitatessaan poliisiin. Dragnet on vanha poliisisarja.

## Kirja eri kielillä
*Venäjänkielinen: *"Кровожадный Карнавал, Azbuka, [[2004]], 
*[[Portugalin kieli|Portugalinkielinen]]: *"O Espetáculo Carnívoro"*, Cia. das Letras, [[2004]], 
*[[Korean kieli|Koreankielinen]]: *"살벌한 유원지"'', Munhakdongnae Publishing Co, Ltd., 2009,
Joan Oriol

**Joan Oriol i Gràcia** (s. 5. marraskuuta 1986 Cambrils, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan vasen laitapuolustaja.

Hän nousi kaudeksi 2010–2011 Villarrealin edustusjoukkueeseen pelattuaan aiemmat kaksi kautta seuran reservijoukkueessa.

## Aiheesta muualla
* Tilastot BDFutbol-sivustolla
MAG

Kirjainlyhenne **MAG** voi tarkoittaa seuraavia asioita:

* FN MAG, belgialainen yleiskonekivääri
* *[[MAG (videopeli)|MAG]]*, videopeli
* MÁG, unkarilainen autonvalmistaja
* MIG/MAG-hitsaus, kaasukaarihitsausmenetelmä
* Marco Daniel Borrero (MAG), yhdysvaltalainen musiikkituottaja
Punanaamatimali

**Punanaamatimali** (*Liocichla phoenicea*) on Etelä-, Kaakkois- ja Itä-Aasiassa tavattava pyrstötimaleihin kuuluva varpuslintu.

## Koko ja ulkonäkö
Kooltaan punanaamatimali on 23&ndash;24&nbsp;cm. Laji on väritykseltään pääosin oliivinruskea. Naama ja siivet ovat väriltään kirkkaan punaiset ja siivissä on myös ruskeaa väriä, joka näkyy parhaiten linnun ollessa lennossa. Punanaamatimalin pyrstö on musta ja pyrstön reunat ovat oranssit.

## Levinneisyys ja elinympäristö
Punanaamatimalia tavataan alueelta, joka ulottuu Intiasta, Kaakkois-Aasiaan ja Kiinaan. Lajin elinympäristöä ovat subtrooppisten metsien aluskerrokset ja metsien reunamaiden tiheiköt. Punanaamatimali on vuoristoinen laji ja sen elinympäristöt sijaitsevat yleensä 1&nbsp;200&ndash;2&nbsp;200 metrin korkeudella merenpinnasta. Talvisin lajia tavataan myös matalammalla kasvavista metsistä.

## Elintavat
Punanaamatimali on melko arka lintu ja piileskelee metsien sisäosissa. Ravintonaan laji käyttää marjoja, siemeniä sekä hyönteisiä. Linnun pesimäkausi kestää toukokuulta heinäkuulle. Punanaamatimalit rakentavat kuppimaisen pesänsä sammalista ja ruohoista. Naaras munii kahdesta neljään sinistä munaa. 

## Lähteet
3. Liga -kausi 2008–2009

**3. Liga-kausi 2008–2009** oli Saksan jalkapallon kolmossarjan, 3. Ligan, ensimmäinen kausi. Kauden mestaruuden voitti 1. FC Union Berlin, joka nousi Fortuna Düsseldorfin kanssa 2. Bundesliigaan.

## Tulokset
### Sarjataulukko

* Kickers Emden vetäytyi taloudellisita syistä.
* Stuttgarter Kickersiltä vähennettiin kolme pistettä.

### Karsintaottelu

## Maalintekijä

## Lähteet
Philipp Eng

**Philipp Eng** (s. 28. helmikuuta 1990) on itävaltalainen moottoriurheilija.

## Ura
Kilpailtuaan karting-sarjoissa vuosina 2003–2006 hän siirtyi Formula ADAC BMW -sarjaan vuonna 2006. Hän voitti sarjan mestaruuden vuonna 2007. Vuonna 2008 Eng kilpaili Saksan Formula 3 -mestaruussarjassa. Seuraavana vuonna hän kilpaili FIA Formula Two Championship -sarjassa voittaen yhden kilpailun, ollen ensimmäinen itävaltalainen Formula 2 -voittaja sitten Jo Gartnerin ja Paun GP:n vuonna 1983. Eng jatkoi Formula 2 -sarjassa kaudella 2010. Hän saavutti kolme voittoa ja 6 sijan MM-taulukossa. Eng on testannut myös Ocean Racing Technologyn autoa. Vuonna 2011 Eng ajoi ADAC GT Masters-sarjassa yhteensä 11 kilpailua. Vuodesta 2012 Eng on ajanut Porsche Supercup-sarjaa. Vuonna 2015 Eng onnistui voittamaan sarjan mestaruuden.

Vuosina 2018-2022 Eng ajoi BMW:llä DTM-sarjassa.

## Lähteet
Dema

**William de Mattia**, taiteilijanimeltään **Dema** (s. 28. huhtikuuta 1983 Criciúma, Santa Catarina, Brasilia) on brasilialainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Pelaajauransa jälkeen hän on toiminut valmennustehtävissä.

Dema voitti Helsingin Jalkapalloklubin joukkueessa Suomen pääsarjamestaruuden kaudella 2010.

## Lähteet
Jamaikan maanjäristys 1692

**[[Jamaika|Jamaikaa]] koetteli [[7. kesäkuuta]] [[1692]] [[maanjäristys]]**, jonka seurauksena suuri osa Port Royalin kaupungista vajosi mereen. Vedenalaisissa arkeologisissa kaivauksissa löydettiin taskukello, joka oli tehty 1600-luvulla. Sen viisarit olivat pysähtyneet kello 11.43, mistä pääteltiin järistyksen tarkka tapahtumisaika. Myös silminnäkijälausunnot vahvistavat ajankohdan.

Järistys sai aikaan maanvyörymiä ja tsunamin.

## Lähteet
Löyly löi

**Löyly löi** on Juice Leskisen säveltämä ja sanoittama kappale vuodelta 1975. Se ilmestyi Juice Leskinen & Coitus Intin esittämänä singlenä, b-puolella ”Seminoloogie boogie woogie”. Singlellä kappaleen esittivät Juice Leskinen (laulu), Mikko Alatalo (taustalaulu), Pena Penninkilammi (urut ja taustalaulu), Eetu Tuominen (sähkökitara ja taustalaulu), Juuso Nordlund (basso), Jukka "Juke" Aronen (rummut) ja Jarno Sinisalo (klavikordi). Sovittajana oli Juice Leskinen. Samaan aikaan Coitus Int julkaisi toisenkin singlen, ”Se oli jautaa” b-puolellaan ”Tarzanin kalsarit”. 

Kappaleen syntyyn vaikutti Helsingin Sanomien kriitikon Lauri Karvosen esittämä mielipide, että *ä-, ö-* ja *y*-vokaalit eivät sovi lauluihin ja siksi suomenkielinen kappale ei voi menestyä Eurovision laulukilpailussa. Leskisen mielestä tämä oli ”paskapuhetta”, minkä hän halusi osoittaa tekemällä kappaleen nimeltä ”Löyly löi”.

## Lähteet
Huelgas Ensemble

**Huelgas Ensemble** on yhtye, jonka Paul van Nevel perusti vuonna 1971 ollessaan Schola Cantorum Basiliensisissa. Se erikoistui alun perin nykymusiikkiin, mutta on sittemmin keskittynyt keskiajan ja renessanssin musiikkiin. Kokoonpanon ohjelmistoon on usein kuulunut tuntemattomia teoksia muiden muassa Nicolas Gombertilta, Claude Le Jeunelta, Johannes Ciconialta ja Pierre de Manchicourt'lta. Yhtye on julkaissut yli 50 levytystä mm. Sony- ja Harmonia Mundi -levymerkeille. Se on palkittu useaan otteeseen.

Huelgas Ensemble on nimetty Codex Las Huelgas -käsikirjoituksen mukaan.

## Lähteet

## Aiheesta muualla
* Viralliset sivut
Vjatšeslav Butsajev

**Vjatšeslav Butsajev** (s. 13. kesäkuuta 1970 Toljatti) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1992. Butsajev voitti jääkiekon olympiakultaa IVY:n joukkueessa vuonna 1992.…

## Lähteet

## Aiheesta muualla
*
*
Jevgeni Davydov

**Jevgeni Vitaljevitš Davydov** (, s. 27. toukokuuta 1967, Tšeljabinsk) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990.

## Lähteet
Igor Dmitrijev

**Igor Dmitrijev** (19. lokakuuta 1941 – 21. joulukuuta 1997) oli neuvostoliittolainen jääkiekkoilija ja valmentaja. Hänet valittiin Neuvostoliiton ja Venäjän jääkiekon kunniagalleriaan vuonna 1974. Peliuransa lisäksi Dmitrijev valmensi muun muassa Neuvostoliiton miesten jääkiekkomaajoukkueen kakkosvalmentajana Viktor Tihonovin kanssa.
Juri Fjodorov

**Juri Fjodorov** (s. 8. heinäkuuta 1949) on neuvostoliittolainen jääkiekkoilija. Hän pelasi Neuvostoliiton jääkiekon mestaruussarjassa TsSKA Moskovassa ja Torpedo Gorkissa. MM-kisoissa hän pelasi vuosina 1975 ja 1978, jolloin Neuvostoliiton joukkue voitti MM-kultaa.

Fjodorov valittiin Neuvostoliiton ja Venäjän jääkiekkoilun kunniagalleriaan vuonna 1978.

## Lähteet
Valeri Fomenkov

**Valeri Fomenkov** (24. joulukuuta 1938 – 29. joulukuuta 2021) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1995.

## Lähteet
Dmitri Frolov

**Dmitri Frolov** (s. 22. elokuuta 1966) on venäläinen jääkiekkoilija, pelipaikaltaan puolustaja. Hän pelasi Venäjän maajoukkueessa kolmissa MM-kilpailuissa ja voitti maailmanmestaruuden vuonna 1993.

Frolov edusti Neuvostoliiton ja Venäjän pääsarjassa Dinamo Riikaa, Dinamo Moskovaa, SKA Pietaria, Avangard Omskia ja TsSKA Moskovaa sekä Kazakstanin pääsarjassa Barys Astanaa. Hän voitti Devils Milanon joukkueessa Italian-mestaruuden vuonna 1994. Hän edusti Itävallassa yhden kauden ajan Lustenauta ja Saksassa yhden kauden Wedemark Scorpionsia.

Frolov valittiin Neuvostoliiton ja Venäjän jääkiekon kunniagalleriaan vuonna 1993.

## Lähteet
Aleksandr Gerasimov

**Aleksandr Petrovitš Gerasimov** (, 19. maaliskuuta 1959 Penza, Venäjän SFNT – 21. toukokuuta 2020) oli maajoukkuetasolla Neuvostoliittoa edustanut jääkiekkoilija ja olympiavoittaja.

Gerasimov kuului Neuvostoliiton maajoukkueen kokoonpanoon Sarajevon talviolympialaisissa 1984, missä maa voitti kultaa. Hän voitti TsSKA:ssa seitsemän Neuvostoliiton mestaruutta. Gerasimov nimettiin Neuvostoliiton ja Venäjän jääkiekon kunniagalleriaan vuonna 1984.

Gerasimov kuoli 61-vuotiaana 21. toukokuuta 2020.

## Lähteet
* Aleksandr Gerasimov Bio, Stats, and Results Olympics at Sports-Reference.com 

### Viitteet

## Aiheesta muualla
*
Karim El Ahmadi

**Karim El Ahmadi Arrousi** (s. 27. tammikuuta 1985 Enschede, Alankomaat) on alankomaalais-marokkolainen jalkapalloilija, joka on Euroopassa pelatessaan edustanut alankomaalaisia seuroja sekä Englannin valioliigassa pelannutta Aston Villaa. Hän on pelannut myös Marokon maajoukkueessa. 185 senttimetriä pitkän El Ahmadin pelipaikka on puolustava keskikenttäpelaaja.

## Ura
El Ahmadi aloitti jalkapallon harrastamisen 9-vuotiaana UDI:ssa, josta Twenten kykyjenetsijät löysivät hänet ja kutsuivat seuran akatemiaan. El Ahmadi pelasi ensimmäisen virallisen miesten ottelunsa seurassa 21. maaliskuuta 2004 Utrechtia vastaan. Hänestä tuli nopeasti yksi ykkösjoukkueen runkopelaajista, ja hän oli merkittävässä roolissa Twenten yltäessä Mestarien liigaan kaudella 2007–08. 16. huhtikuuta 2008 julkistettiin El Ahmadin viisivuotinen sopimus Feyenoordin kanssa. Siirtokorvaus oli viisi miljoonaa euroa.

El Ahmadi pelasi vuonna 2011 puolen vuoden sopimuksella arabiemiirikuntalaisessa Al-Ahlissa. Hän siirtyi heinäkuussa 2012 Englannin Valioliigassa pelaavaan perinteikkääseen Aston Villaan 3 vuoden sopimuksella.

## Maajoukkueura
El Ahmadi ehti edustaa juniorimaajoukkuetasolla myös Alankomaita, mutta vuonna 2005 Alankomaissa pelatussa nuorten MM-turnauksessa hän valitsi Marokon. Marokon A-maajoukkueessa hän on pelannut vuodesta 2008 lähtien.

El Ahmadi oli myös mukana vuoden 2012 Afrikan-mestaruuskisoissa, jossa hän pelasi yhden ottelun. Marokon matka katkesi alkulohkoon.

## Aiheesta muualla

* National Football Teams
Jevgeni Grošev

**Jevgeni Nikolajevitš Grošev** (, 3. huhtikuuta 1937 Moskova – 1. tammikuuta 2013 Moskova) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1991.

Grošev kuului Neuvostoliiton hopeajoukkueeseen MM-kilpailuissa 1959 ja pronssijoukkueeseen talviolympialaisissa 1960.

## Lähteet

## Aiheesta muualla
*
Irek Gimajev

**Irek Gimajev**  (s. 2. syyskuuta 1957 Sukkulovo) on Neuvostoliittoa edustanut jääkiekkoilija, pelipaikaltaan sekä puolustajaettä hyökkääjä. Hänet on valittu Neuvostoliiton ja Venäjän jääkiekkoilun kunniagalleriaan vuonna 1982.

Gimajev edusti Neuvostoliiton maajoukkuetta neljässä maailmanmestaruusturnauksessa ja kahdessa Kanada-cupissa. Hän voitti maailmanmestaruuden vuosina 1979, 1982 ja 1983 sekä saavutti MM-pronssia vuonna 1985. Hän kuului Kanada-cupin voittaneeseen joukkueeseen vuonna 1981. Hän voitti alle 20-vuotiaiden maailmanmestaruuden vuonna 1976 vielä epävirallisessa turnauksessa ja vuonna 1977 ensimmäisessä virallisessa turnauksessa sekä alle 19-vuotiaiden Euroopan-mestaruuden vuonna 1976.

Gimajev edusti seuratasolla Salavat Julajev Ufaa kausina 1973–1979 ja TsSKA Moskovaa kausina 1979–1985. Uransa lopulla hän pelasi neljä kautta Japanissa ja yhden kauden Sloveniassa.

Gimajev toimi kaudella 2001–2002 TsSKA Moskovan päävalmentajana noustuaan kesken kauden joulukuussa apuvalmentajan paikalta päävastuuseen.

## Lähteet
Gennadi Gusev

**Gennadi Gusev** on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekon kunniagalleriaan vuonna 1967.
Uefa-cupin kausi 1991–1992

**UEFA Cupin kausi 1991–1992** oli 21. kausi, jolloin pelattiin cupin mestaruudesta. Loppuotteluissa alankomaalainen AFC Ajax voitti italialaisen Torino FC:n.

## Tulokset
### Ensimmäinen kierros

|}

### Toinen kierros

|}

### Kolmas kierros

|}

### Puolivälierät

|}

### Välierät

|}

### Finaalit
#### Ensimmäinen osaottelu

#### Toinen osaottelu

## Lähteet
Juri Hmyljov

**Juri Hmyljov** (s. 9. elokuuta 1964, Moskova) on entinen neuvostoliittolainen jääkiekkoilija. hänet on valittu Neuvostoliiton ja Venäjän jääkiekon kunniagalleriaan vuonna 1992.
Haislahti

**Haislahti** on lahti Saimaan Pihlajavedessä Savonlinnan kaupungin keskusta-alueella Savonniemen ja Heikinpohjan välissä. Lahdessa sijaitsee syväsatama ja vierassatama. Lahden nimi juontaa juurensa hajuun, joka johtui aiemmin alueella harjoitetun maanviljelystoiminnan tuloksena lahteen lasketusta lehmänlannasta.
## Lähteet
Sergei Jašin

**Sergei Jašin** (6. maaliskuuta 1962 Penza – 12. huhtikuuta 2022) oli Neuvostoliittoa edustanut venäläinen jääkiekkoilija. Hän voitti Neuvostoliiton maajoukkueessa olympiakultaa vuonna 1988 sekä maailmanmesatruuden vuosina 1986 ja 1989. Hän sai MM-pronssia vuonna 1985 ja pelasi Kanada-cupissa vuonna 1984. Hän voitti alle 18-vuotiaiden Euroopan-mestaruuden vuonna 1980, jolloin hän voitti turnauksen pistepörssin ja tuli valituksi tähdistökentälliseen. Hän saavutti pronssia alle 18-vuotiaiden EM-kilpailuissa 1979 ja alle 20-vuotiaiden MM-kilpailuissa 1981.

Seuratasolla Jašin edusti pisimpään Dinamo Moskovaa. Uransa jälkipuoliskolla hän pelasi yhden kauden Sveitsissä ja monta kautta Saksassa.

Jašin valittiin Neuvostoliiton ja Venäjän jääkiekon kunniagalleriaan vuonna 1988.

## Lähteet
Jan Kaminski

**Jan Bronislavovitš Kaminski** () on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekkoilun kunniagalleriaan vuonna 1993.

Aktiiviurallaan, vuosina 1987–1999 Kaminski pelasi Dynamo Moskovassa, Dizel Penzassa, Winnipeg Jetsissä, New York Islandersissä, vuosina 1994–2005 toiminnassa olleessa Utah Grizzliesissä, jonka nimen nykyinen samanniminen seura myöhemmin otti itselleen, Fribourg-Gottéron'ssa ja Rauman Lukossa.
Nykyään hän asuu Kennesaw'ssa, Yhdysvalloissa, missä opettaa jääkiekkoa nuorille.

## Lähteet
Valeri Karpov

**Valeri Jevgenjevitš Karpov** (, 5. elokuuta 1971 Tšeljabinsk, Venäjän SFNT, Neuvostoliitto – 10. lokakuuta 2014 Tšeljabinsk) oli venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993.

Karpov pelasi Neuvostoliiton jääkiekkoliigassa ja NHL:ssä. Vuonna 1991 Karpov kuului Neuvostoliiton nuorten MM-hopeaa saavuttaneeseen joukkueeseen. Hän pelasi jääkiekkoseuroissa Traktor Tšeljabinsk ja HC CSKA Moskova Venäjällä ennen siirtymistään Pohjois-Amerikkaan. Hän pelasi 56 ottelua Mighty Ducks of Anaheim -seurassa vuonna 1993 76 runkosarjaottelya, teki 14 maalia ja 15 syöttöä. Hän palasi Venäjälle vuonna 1997 ja pelasi kolme vuotta Metallurg Magnitogorskissa, HC Lada Togliattissa ja HC Dynamo Moskova -seuroissa. Karpov palasi vuonna 2001 Metallurg Magnitogorskiin, jossa hän pelasi neljä vuotta. Karpov lopetti uransa vuonna 2005.

Karpov kuoli 10. lokakuuta 2014. Hän oli ollut koomassa heinäkuusta 2014 lähtien saatuaan riidan seurauksena pullosta iskun päähänsä ja kaaduttuaan sen seurauksena portaissa.

## Lähteet
* Valery Karpov Bio, Stats and Results  Olympics at Sports-Reference.com 

### Viitteet

## Aiheesta muualla
*
*
Miesten 25 metrin olympiapistooli ammunnan maailmanmestaruuskilpailuissa 2010

**Miesten 25 metrin olympiapistoolin maailmanmestaruudesta** ammuttiin 5.-6. elokuuta 2010. Henkilökohtaisen kilpailun voitti Venäjän Aleksei Klimov tuloksella 787,1 (585+202,1) ja joukkuekilpailun Kiina uudella maailmanennätyksellä 1749 pistettä.

## Aikataulu
Suluissa Suomen aika (EEST)

## Ennätykset
Ennen MM-kilpailuiden alkua voimassa olleet maailmanennätykset:

## Peruskilpailu

## Joukkuekilpailu
Joukkuekilpailun tulokset määräytyivät peruskilpailun tulosten perusteella.

## Finaali

## Lähteet
*
*
*
*
*
Antti Aine

**Antti Esko Henrik Aine** (s. 2. toukokuuta 1972 Tampere) on suomalainen juristi ja professori. Hän asuu Turussa.

Koulutukseltaan Aine on oikeustieteiden tohtori ja varatuomari. Hän väitteli Turun yliopistossa helmikuussa 2011 kilpailuoikeudellisella väitöskirjalla *Kilpailu ja sopimus*. Hän on hoitanut urheiluoikeuden professuuria Helsingin yliopistossa ja jatkaa syksyllä 2013 kilpailuoikeuden tutkimuksiaan Turun yliopistossa. Sotilasarvoltaan Aine on reservin majuri.

Aine toimii myös pesäpallon ja tenniksen pelituomarina. Aine on pesäpallossa S-tason tuomari, eli hän tuomitsee pääsääntöisesti Superpesistä. Aineen ensimmäinen ottelu Superpesiksessä oli 16. elokuuta 2000 pelattu Kankaanpään Maila – Kouvolan Pallonlyöjät. Aine on ollut tuomitsemassa tuomariurallaan kerran miesten Itä–Länsi-ottelun vuonna 2006 sekä kerran naisten Itä–Länsi-ottelun vuonna 2003. Hänet on palkittu kaksi kertaa vuoden pesäpallotuomarina ja kerran vuoden tennistuomarina.

## Saavutukset
**Pesäpallotuomarina**
* Vuoden tuomari (2): 2006, 2010
* Kultainen pilli (2): 2006, 2007
* Miesten Itä-Länsi-tuomari: 2006
* Naisten Itä-Länsi-tuomari: 2003

## Katso myös
* Luettelo Superpesiksen tuomareista

## Lähteet
Aleksandr Karpovtsev

**Aleksandr Georgievitš Karpovtsev** (, 7. huhtikuuta 1970 Moskova – 7. syyskuuta 2011 Jaroslavl) oli venäläinen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1993.

Karpovtsev pelasi NHL:ssä kahtenatoista kautena, kaudesta 1993–1994 kauteen 2005–2006. Seuroinaan hänellä olivat New York Rangers, Toronto Maple Leafs, Chicago Blackhawks, New York Islanders ja Florida Panthers. Pisimpään näistä hän edusti Rangersiä, jossa oli voittamassa vuonna 1994 Stanley Cupin mestaruutta. Kotimaassaan Venäjällä hänen seurojaan olivat Dynamo Moskova, Sibir Novosibirsk, Lokomotiv Jaroslavl ja Avangard Omsk.

## Ura
Karpovtsev aloitti uransa Moskovan Dynamossa. Kauden 1989–1990 jälkeen Quebec Nordiques varasi hänet NHL:n varaustilaisuudessa numerolla 158. Karpovtsev pelasi kuitenkin vielä kolme kautta Dynamossa. Juuri ennen kauden  alkua Quebec kauppasi oikeutensa Karpovtseviin New York Rangersille, jonka kanssa nuori puolustaja teki sopimuksen. Tulokaskaudellaan Karpovtsev voitti Rangersissa Stanley Cupin.

Tynkäkaudella  Karpovtsev pelasi osan aikaa vanhassa seurassaan Moskovan Dynamossa. Hän pelasi yhteensä viitenä kautena Rangersissa, joskin lukuisat loukkaantumiset rajoittivat hänen pelaamistaan. Kauden  alussa Rangers kauppasi Karpovtsevin Toronto Maple Leafsiin vaihdossa Mathieu Schneideriin.

Torontossa Karpovtsev joutui kilpailemaan peliajastaan ennen kuin sai vakuutettua valmentaja Pat Quinnin, joka lopulta sijoitti hänet Dmitri Juškevitšin pariksi. Toronto eteni aina konferenssifinaaleihin saakka, joissa kuitenkin tie nousi pystyyn. Karpovtsev joutui jättämään viimeisen pudotuspeliottelun väliin rytmihäiriön vuoksi.

Karpovtsev oli tyytymätön sopimukseensa ja palasi jälleen Moskovan Dynamoon kauden  alussa. Toronto lopulta myi hänet Chicago Blackhawksiin vaihdossa Bryan McCabeen. Chicagossa pelatun kolmen kauden aikana Karpovtsev oli pitkiä aikoja poissa lukuisten loukkaantumisten takia. Kaudella  Chicago myi hänet New York Islandersiin vaihdossa neljännen kierroksen varausvuoroon.

 2004–2005 Karpotsev pelasi Venäjällä Sibir Novosibirskissa ja Lokomotiv Jaroslavlissa. Hänestä oli tullut vapaa pelaaja, ja hän solmi vuoden mittaisen sopimuksen Florida Panthersin kanssa kaudeksi . Karpovtsev pelasi kuitenkin vain kuusi ottelua Floridassa ennen palaamistaan Novosibirskiin.

Karpovtsev pelasi Novosibirskissä kaudet 2006–2007 ja 2007–2008, joiden aikana hän siirtyi Avangard Omskiin. Omskissa Karpovtsev päätti pelaajauransa syksyllä 2007.

Karpovtsev edusti Neuvostoliiton ja Venäjän maajoukkueita useasti. Hän oli mukana voittamassa jääkiekon maailmanmestaruutta vuonna 1993 ja MM-pronssia vuonna 2005.

Karpovtsev sai surmansa lento-onnettomuudessa 7. syyskuuta 2011, kun Lokomotiv Jaroslavlin joukkuetta kuljettanut kone syöksyi maahan Venäjällä. Karpovtsev oli aloittanut samana vuonna Lokomotivin apuvalmentajana. Aiemmin hän oli toiminut kaudella 2009–2010 KHL-seura Ak Bars Kazanin apuvalmentajana.

## Lähteet

## Aiheesta muualla
*
*
Jani Alakangas

**Jani Alakangas** (s. 1975) on monninkyläläinen pesäpallon pelituomari. Alakangas on A-tason tuomari eli hän tuomitsee pääsääntöisesti Superpesistä. Alakankaan ensimmäinen ottelu Superpesiksessä oli 23. toukokuuta 2004 pelattu Oulun Lippo – Seinäjoen Maila-Jussit. Alakangas on ollut tuomitsemassa tuomariurallaan naisten Itä–Länsi-ottelua vuonna 2009 ja miesten Itä–Länsi-ottelua vuonna 2011. Ammatiltaan Alakangas on rehtori.

## Saavutukset
**Pesäpallotuomarina:**
* Miesten Itä-Länsi-tuomari: 2011
* Naisten Itä-Länsi-tuomari: 2009

## Katso myös
* Luettelo Superpesiksen tuomareista

## Lähteet
Jussi-Pekka Anttila

**Jussi-Pekka Anttila** (s. 1982) on oululainen pesäpallon syöttötuomari. Anttila on A-tason tuomari eli hän tuomitsee pääsääntöisesti Superpesistä. Anttilan ensimmäinen ottelu Superpesiksessä oli 18. toukokuuta 2008 pelattu Vimpelin Veto – Kiteen Pallo. Ammatiltaan Anttila on vanhempi konstaapeli.

## Saavutukset
**Pesäpallotuomarina**
* Vuoden tuomari: 2011
* Miesten Itä-Länsi-tuomari: 2014
* Naisten Itä-Länsi-tuomari: 2012

## Katso myös
* Luettelo Superpesiksen tuomareista

## Lähteet
Juha Asunmaa

**Juha Asunmaa** (s. 1978) on kuopiolainen pesäpallon pelituomari. Asunmaa on A-tason tuomari eli hän tuomitsee pääsääntöisesti Superpesistä. Asunmaan ensimmäinen ottelu Superpesiksessä oli 18. toukokuuta 2003 pelattu Sotkamon Jymy – Imatran Pallo-Veikot. Asunmaa on ollut tuomitsemassa tuomariurallaan kerran miesten Itä–Länsi-ottelun vuonna 2010 sekä kerran naisten Itä–Länsi-ottelun vuonna 2008. Ammatiltaan Asunmaa on sosiaalityöntekijä.

## Saavutukset
**Pesäpallotuomarina**
* Vuoden tuomari: 2009
* Miesten Itä-Länsi-tuomari: 2010
* Naisten Itä-Länsi-tuomari: 2008

## Katso myös
* Luettelo Superpesiksen tuomareista

## Lähteet
Kalle Hietanen

**Kalle Hietanen** (s. 1979) on vantaalainen pesäpallon syöttötuomari. Hietanen on A-tason tuomari eli hän tuomitsee pääsääntöisesti Superpesistä. Hietasen ensimmäinen ottelu Superpesiksessä oli 19. toukokuuta 2009 pelattu Hyvinkään Tahko – Kouvolan Pallonlyöjät. Ammatiltaan Hietanen on työvuorosuunnittelija.

## Saavutukset
**Pesäpallotuomarina:**
* Naisten Itä-Länsi-tuomari: 2016

## Katso myös
* Luettelo Superpesiksen tuomareista

## Lähteet
Timo Hilska

**Timo Hilska** (s. 1976) on joensuulainen pesäpallon syöttötuomari. Hilska on A-tason tuomari eli hän tuomitsee pääsääntöisesti Superpesistä. Hilskan ensimmäinen ottelu Superpesiksessä oli 26. heinäkuuta 1994 pelattu Juvan Pallo – Vantaa. Hilska on ollut tuomitsemassa tuomariurallaan kerran miesten Itä–Länsi-ottelun vuonna 2004 sekä kerran naisten Itä–Länsi-ottelun vuonna 2006. Ammatiltaan Hilska on strateginen ostaja.

## Saavutukset
**Pesäpallotuomarina:**
* Miesten Itä-Länsi-tuomari: 2004
* Naisten Itä-Länsi-tuomari: 2006

## Katso myös
* Luettelo Superpesiksen tuomareista

## Lähteet
Antti-Jussi Hirvonen

**Antti-Jussi Hirvonen** (s. 1976 Jyväskylä) on suomalainen pesäpallon syöttötuomari. Hirvonen on A-tason tuomari eli hän tuomitsee pääsääntöisesti Superpesistä. Hirvosen ensimmäinen ottelu Superpesiksessä oli 14. heinäkuuta 1994 pelattu Siilinjärven Pesis – Haapajärven Pesä-Kiilat. Hirvonen on ollut tuomitsemassa tuomariurallaan kerran miesten Itä–Länsi-ottelun vuonna 2008. Ammatiltaan Hirvonen on hallintokoordinaattori.

## Saavutukset
**Pesäpallotuomarina:**
* Miesten Itä-Länsi-tuomari: 2008

## Katso myös
* Luettelo Superpesiksen tuomareista

## Lähteet
Aleksandr Komarov (jääkiekkoilija)

**Aleksandr Georgijevitš Komarov** (, 25. heinäkuuta 1923 Habarovsk, Venäjän SFNT – 22. marraskuuta 2013 Samara) oli neuvostoliittolainen jääkiekkoilija, maailman- ja euroopanmestari.

Komarov pelasi Neuvostoliiton maajoukkueessa vuosina 1954–1956. Ensimmäisen maaottelunsa hän pelasi Tampereella, kun Neuvostoliitto voitti Suomen näytösottelussa 1–8. Komarov voitti maajoukkuetasolla maailman- ja Euroopan mestaruuden vuonna 1954 ja MM-hopeaa sekä EM-kultaa vuonna 1955. Hänet valittiin Neuvostoliiton ja Venäjän jääkiekkoilun kunniagalleriaan vuonna 1954.

Komarov kuoli 90-vuotiaana Samarassa 22. marraskuuta 2013. Hänen kuoltuaan viimeinen maailmanmestarijoukkueen elossa oleva jäsen oli Viktor Šuvalov.

## Lähteet
* Aleksandr Komarov chidlovski.net 
* Profiili cskalogia.ru 

### Viitteet
Ari Kiviniemi

**Ari "Sidi" Kiviniemi** (s. 1965) on ilmajokelainen pesäpallon syöttötuomari. Kiviniemi on S-tason tuomari eli hän tuomitsee pääsääntöisesti Superpesistä. Kiviniemen ensimmäinen ottelu Superpesiksessä oli 16. toukokuuta 1999 pelattu Kankaanpään Maila – Sotkamon Jymy. Kiviniemi on ollut tuomitsemassa tuomariurallaan kerran miesten Itä–Länsi-ottelun vuonna 2006 sekä kerran naisten Itä–Länsi-ottelun vuonna 2002. Hän toimii valmennuspäällikkönä Alavuden Peli-Veikoissa.

## Saavutukset
**Pesäpallotuomarina**
* Vuoden tuomari: 2016
* Kultainen pilli (3): 2016, 2017, 2018
* Miesten Itä-Länsi-tuomari (2): 2006, 2015
* Naisten Itä-Länsi-tuomari: 2002

## Katso myös
* Luettelo Superpesiksen tuomareista

## Lähteet
Pavel Korotkov

**Pavel Korotkov** (24. heinäkuuta 1907 Moskova – 24. syyskuuta 1983 Moskova) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1952.

## Lähteet
Aleksi Kortelainen

**Aleksi Kortelainen** (s. 1983 Nurmes) on iisalmelainen pesäpallon pelituomari. Kortelainen on A-tason tuomari eli hän tuomitsee pääsääntöisesti Superpesistä. Kortelaisen ensimmäinen ottelu Superpesiksessä oli 13. toukokuuta 2008 pelattu Oulun Lippo – Kiteen Pallo. Ammatiltaan Kortelainen on luokanopettaja.

## Katso myös
* Luettelo Superpesiksen tuomareista
Kari Koskelainen (pesäpallotuomari)

**Kari Koskelainen** (s. 1965) on kouvolalainen pesäpallon pelituomari. Koskelainen on A-tason tuomari eli hän tuomitsee pääsääntöisesti Superpesistä. Koskelaisen ensimmäinen ottelu Superpesiksessä oli 20. toukokuuta 2007 pelattu Joensuun Maila – Kiteen Pallo. Ammatiltaan Koskelainen on yrittäjä.
## Katso myös
* Luettelo Superpesiksen tuomareista

## Lähteet
Jyrki Käki

**Jyrki Käki** (s. 1968) on kangasalalainen entinen pesäpallon pelituomari. Käki on A-tason tuomari eli hän tuomitsee pääsääntöisesti Superpesistä. Käen ensimmäinen ottelu Superpesiksessä oli 26. toukokuuta 1995 pelattu Juvan Pallo – Haminan Palloilijat. Ensimmäisen tuomarointinsa Käki teki 1994 ottelussa Hakunilan Kisa - Haapajärven Pesä-Kiilat. Käki oli pelituomari miesten Itä–Länsi-ottelussa Seinäjoella vuonna 2002. 100. tuomarointinsa Käki saavutti vuonna 2002 ja 200. vuonna 2009. Käki tuomitsi 17 kauden ajan ja on Superpesiksen eniten otteluita tuominneiden listalla sijalla 15. Tuomaripörssin mukaan Käki on lopettanut tuomarointinsa. Käki on toiminut Hämeen Pesäpallotuomarit ry:n puheenjohtajana. Ammatiltaan Käki on kehittämispäällikkö.

## Saavutukset
**Pesäpallotuomarina:**
* Miesten Itä-Länsi-tuomari: 2002

## Katso myös
* Luettelo Superpesiksen tuomareista

## Lähteet
Mika Kääriäinen

**Mika Kääriäinen** (s. 1977) on kouvolalainen pesäpallon syöttötuomari. Kääriäinen on A-tason tuomari eli hän tuomitsee pääsääntöisesti Superpesistä. Kääriäisen ensimmäinen ottelu Superpesiksessä oli 18. toukokuuta 2000 pelattu Imatran Pallo-Veikot – Hyvinkään Tahko. Kääriäinen on ollut tuomitsemassa tuomariurallaan kerran miesten Itä–Länsi-ottelun vuonna 2009 sekä kerran naisten Itä–Länsi-ottelun vuonna 2007. Koulutukseltaan Kääriäinen on kauppatieteiden kandidaatti.

## Saavutukset
**Pesäpallotuomarina:**
* Miesten Itä-Länsi-tuomari: 2009, 2016
* Naisten Itä-Länsi-tuomari: 2007

## Katso myös
* Luettelo Superpesiksen tuomareista

## Lähteet
Jouni Laitinen

**Jouni Laitinen** (s. 1979) on ylöjärveläinen pesäpallon pelituomari. Laitinen on A-tason tuomari eli hän tuomitsee pääsääntöisesti Superpesistä. Laitisen ensimmäinen ottelu Superpesiksessä oli kaudella 2010. Ammatiltaan Laitinen on opettaja.

## Saavutukset
**Pesäpallotuomarina:**
* Miesten Itä-Länsi-tuomari: 2016
* Naisten Itä-Länsi-tuomari: 2013

## Katso myös
* Luettelo Superpesiksen tuomareista

## Lähteet
Rimpiputkisirvikäs

**Rimpiputkisirvikäs** (*Limnephilus diphyes*) on harvinainen vesiperhoslaji. Suomessa se luokitellaan silmälläpidettäväksi. Se elää nevoilla, lampareissa ja allikoissa.

## Lähteet

## Aiheesta muualla
*ITIS: Limnephilus diphyes
Rönnskärin saariryhmä

**Rönnskärin saariryhmä ** on osa Merenkurkun saaristoa. Se kuuluu Maalahden kuntaan.

Fäliskäretin saarella on vanha luotsiasema, josta on tehty luontoasema. Saarella pesii paljon lintuja, joiden pesimäaikaan saarella ei saa poistua poluilta. Siellä on myös Pohjanlahden vanhin puinen tunnusmajakka eli pooki. Nykyisin luontoasemalla ei ole henkilökuntaa, mutta luotsiaseman aikana saaristossa on ollut kulkutauteja, sotilaita ja salakuljettajia.

Kasvisto on rehevää ja monipuolista, mikä on yhdistetty siihen, että kallioperä on diabaasia. Kasvistoon kuuluu syyläjuuri, keto-orvokki, mäkikaura, kivikkoalvejuuri ja peltopähkämö. Tulokaslajeja ovat isorantasappi (*Centaurium littorale*) ja rantaputki (*Ligusticum scoticum*). Vesilintuja on paljon; huomattava osa Suomen lapasotkista pesii Rönnskärin saaristossa.

## Lähteet